**Hatásvizsgálati lap**

A jogalkotásról szóló 2010. évi CXXX. törvény (Jat.) 17. §-a alapján a jegyző előzetes hatásvizsgálatot végez, melyben felméri a szabályozás várható következményeit. A költségvetési rendelet-tervezet előzetes hatásvizsgálatának megállapításai a következők:

***Társadalmi, gazdasági, hatások***

A költségvetési rendeletben foglaltak végrehajtása elősegíti az önkormányzat Gazdasági Programjában megfogalmazottak megvalósítását.

A rendeletben foglaltak végrehajtásának gazdasági, költségvetési hatását az előterjesztés részletesen tartalmazza.

***Környezeti és egészségügyi következmények***

A költségvetési rendeletben foglaltak végrehajtása elősegíti a Gazdasági Programban meghatározottak megvalósulását.

A költségvetési rendeletben foglaltak végrehajtásának egészségügyi követelményei nincsenek.

***Adminisztratív terheket befolyásoló hatások***

A költségvetési rendeletben foglalt pénzügyi,- számviteli és szociális előírások végrehajtása a szakmai, ügyintézési és adminisztratív feladatok végrehajtásában többletfeladatokat jelent a költségvetési szervek számára.

***A jogszabályok megalkotásának szükségessége, a jogalkotás elmaradásának várható következményei***

A költségvetési rendelet megalkotását szükségessé teszi az Mötv. és az Áht. előírásai, melynek elmaradása törvényességi mulasztásnak számít, ami támogatás megvonásával jár.

***A jogszabály alkalmazásához szükséges személyi, szervezeti, tárgyi és pénzügyi feltételek***

A költségvetési rendelet alkalmazásához szükséges személyi, tárgyi, szervezeti és pénzügyi feltételek rendelkezésre állnak.

***I N D O K O L Á S***

***(jogalkotásról szóló 2010. évi CXXX. törvény 18. §-a alapján)***

**Az államháztartásról szóló CXCV. törvény értelmében:**

„12. § (1) A tervezés célja annak biztosítása, hogy tervezett bevételek közgazdaságilag megalapozottan, a tervezett kiadások kizárólag a közfeladatok megfelel ellátásához szükséges mértékben kerüljenek jóváhagyásra.

(2) Olyan új közfeladat írható elő vagy vállalható, amelynek ellátásához megfelelő pénzügyi

fedezet áll rendelkezésre. Ha a tervezés során a pénzügyi fedezet mér nem biztosítható, intézkedni kell a közfeladat megszüntetéséről

23. § (1) Az Önkormányzat a költségvetését költségvetési rendeletben állapítja meg, amely

elősegíti a jelenlegi pénzügyi helyzetről a valós kép kialakítását, és a meghatározza az éves

gazdálkodási lehetőségeket. A költségvetés végrehajtása során elsőbbséget élvez az önkormányzat működőképességének biztosítása, ezen belül az intézmények működési kiadásainak biztosítása, az önkormányzat kötelező feladatainak ellátáshoz szükséges forrás

biztosítása, valamint a korábbi képviselő-testületi döntésekből származó kötelezettségvállalások biztosítása.

24. § (2) A jegyző által elkészített költségvetési rendelettervezetet a polgármester a központi

költségvetésről szóló törvény kihirdetését követő negyvenötödik napig nyújtja be a képviselő- testületnek.

Ennek elmaradása mulasztásban megnyilvánuló jogszabálysértést von maga után, mely esetben Magyarország helyi önkormányzatairól szóló 2011. évi CLXXXIX. törvény 132. §

(1) bekezdés a) pontja alapján a Kormányhivatal törvényességi felhívással élhet. 27. § (1) A helyi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról az önkormányzati hivatal gondoskodik.”

83. § (6) Ha a helyi önkormányzat, helyi nemzetiségi önkormányzat, többcélú kistérségi

társulás adatszolgáltatási kötelezettségeit határidőig nem teljesíti, a helyi önkormányzatokért

felelős miniszter a határidő utolsó napját követő hónaptól az információ szolgáltatásáig a

nettó finanszírozás alapján a helyi önkormányzatot, a helyi nemzetiségi önkormányzatot és a

többcélú kistérségi társulást megillető összeg folyósítását – a Kormány rendeletében meghatározott kivételekkel – felfüggeszti.”